Kakawin Nāgarakṛtâgama/Pupuh 6
Pupuh 6 - śārdūlawikrīḍita

1. 
a. penan śrī naranātha kapwa ta huwus labdha bhiṣeka prabhū
b. sang nātheng matahun priya nṛpati sang rājyêng lasĕm suśrama
c. sang śrī rājasa warddhana prakaśitêng rūpādhi wijñêng naya 
d. tan pendah smarapinggalā patĕmu sang nāthenaḷm ning jagat

 ꦥꦺꦤꦤ꧀ꦯꦿꦷꦤꦫꦤꦴꦡꦏꦥ꧀ꦮꦠꦲꦸꦮꦸꦱ꧀ꦭꦧ꧀ꦣꦨꦶꦰꦺꦏꦥꦿꦨꦹ꧈
 ꦱꦁꦤꦴꦡꦺꦁꦩꦠꦲꦸꦤ꧀ꦥꦿꦶꦪꦤꦽꦥꦠꦶꦱꦁꦫꦴꦗꦾꦺꦁꦭꦱꦼꦩ꧀ꦰꦸꦯꦿꦩ꧈
 ꦱꦁꦯꦿꦷꦫꦴꦗꦱꦮꦢ꧀ꦣꦂꦤꦥꦿꦏꦯꦶꦠꦺꦁꦫꦹꦮꦴꦣꦶꦮꦶꦘꦺꦁꦤꦪ꧈
 ꦠꦤ꧀ꦥꦺꦤ꧀ꦢꦃꦱ꧀ꦩꦫꦥꦶꦔ꧀ꦒꦭꦴꦥꦠꦼꦩꦸꦱꦁꦤꦴꦡꦺꦤꦊꦩ꧀ꦤꦶꦁꦗꦒꦠ꧀ ꧅

2. 
a. sang nāthêng paguhan priya nṛpati sang rājī pratiṣṭhe Pajang 
b. khyātī śrī nṛpa singhawarddhana surūpānwam suśilāpagĕh
c. aśry āwarṇa sanatkumāra saha dewidhā papanggihnira
d. bhakti jöng haji māsih awwang anak angde tuṣṭani nāgara

 ꦱꦁꦤꦡꦺꦁꦥꦒꦸꦲꦤ꧀ꦥꦿꦶꦪꦤꦽꦥꦠꦶꦱꦁꦫꦴꦘꦷꦥꦿꦠꦶꦰ꧀ꦛꦺꦥꦗꦁ꧈
 ꦏꦾꦴꦠꦷꦯꦿꦷꦤꦽꦥꦱꦶꦔ꧀ꦲꦮꦢ꧀ꦣꦂꦤꦱꦸꦫꦹꦥꦴꦤ꧀ꦮꦩ꧀ꦰꦸꦯꦶꦭꦴꦥꦒꦼꦃ꧈
 ꦄꦯꦿꦾꦴꦮꦟ꧀ꦤꦂꦱꦤꦠ꧀ꦏꦸꦩꦴꦫꦱꦲꦢꦺꦮꦶꦣꦴꦥꦥꦔ꧀ꦒꦶꦃꦤꦶꦫ꧈
 ꦨꦏ꧀ꦠꦷꦗꦼꦴꦁꦲꦗꦶꦩꦴꦱꦶꦲꦮ꧀ꦮꦔꦤꦏꦔ꧀ꦢꦺꦠꦸꦰ꧀ꦛꦤꦶꦤꦴꦒꦫ ꧅

3. 
a. tĕkwan wṛddhy awĕke narendrā sang umunggw ing wirabhūmy angḍiri
b. sang śrī nāgarawarddhani pratīta rājñī kānyakānopama
c. ndan rantĕn haji rāja ratw ing Mataram lwir hyang Kumārānurun
d. sang śrī Wikramawarddhaneśwara paningkah śrī Narendrādhipa

 ꦠꦼꦏ꧀ꦮꦤ꧀ꦮꦽꦢ꧀ꦣꦾꦮ꧀ꦏꦺꦤꦫꦺꦤ꧀ꦢꦿꦴꦱꦁꦔꦸꦩꦸꦔ꧀ꦒ꧀ꦮꦶꦁꦮꦶꦫꦨꦹꦩꦾꦁꦣꦶꦫꦶ꧈
 ꦱꦁꦯꦿꦷꦤꦴꦒꦫꦮꦢ꧀ꦣꦂꦤꦶꦥꦿꦠꦷꦠꦫꦴꦘꦷꦏꦴꦤꦾꦏꦴꦤꦺꦴꦥꦩ꧈
 ꦤ꧀ꦢꦤꦿꦤ꧀ꦠꦼ ꦤ꧀ꦲꦗꦶꦫꦴꦗꦫꦠ꧀ꦮꦶꦁꦩꦠꦫꦩ꧀ꦭ꧀ꦮꦶꦲꦾꦁꦂꦏꦸꦩꦴꦫꦴꦤꦸꦫꦸꦤ꧀꧈
 ꦱꦁꦯꦿꦷꦮꦶꦏꦿꦩꦮꦢ꧀ꦣꦂꦤꦺꦯ꧀ꦮꦫꦥꦤꦶꦔ꧀ꦏꦃꦯꦿꦷꦤꦫꦺꦤ꧀ꦢꦿꦴꦣꦶꦥ ꧅ 

4. 
a. wungsu śrī nṛpati Pajang siniwi munggw i pawwanawwan purī
b. rājñī śrī surawarddhanī nwamira wāla lwir hajĕngning tulis
c. sakweh śrī yaja rāja sapaḍa madudwan nagarātunggalan
d. ekhasthāna ri Wilwatikta mangisapwī sang narendrādhipa

 ꦮꦸꦔ꧀ꦰꦸꦯꦿꦷꦤꦽꦥꦠꦶꦥꦗꦁꦱꦶꦤꦶꦮꦶꦩꦸꦔ꧀ꦒ꧀ꦮꦶꦁꦥꦮ꧀ꦮꦤꦮ꧀ꦮꦤ꧀ꦥꦸꦫꦷ꧈
 ꦫꦴꦘꦷꦯꦿꦷꦱꦸꦫꦮꦢ꧀ꦣꦂꦤꦷꦤ꧀ꦮꦩꦶꦫꦮꦴꦭꦭ꧀ꦮꦶꦲꦂꦗꦼꦁꦤꦶꦁꦠꦸꦭꦶꦱ꧀꧈
 ꦱꦏ꧀ꦮꦺꦃꦯꦿꦷꦪꦮꦫꦴꦗꦱꦥꦣꦩꦢꦸꦢ꧀ꦮꦤ꧀ꦤꦒꦫꦴꦠꦸꦔ꧀ꦒꦭꦤ꧀꧈
 ꦌꦏ ꦱ꧀ꦡꦴꦤꦫꦶꦮꦶꦭ꧀ꦮꦠꦶꦏ꧀ꦠꦩꦔꦶꦱꦥ꧀ꦮꦷꦱꦁꦤꦫꦺꦤ꧀ꦢꦿꦴꦣꦶꦥ ꧅ ꧐ ꧅

  
jv Basa Jawa (Javanese)